РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број: 06-2/395-15

5. октобар 2015. године

Б е о г р а д

На основу члана 70. Пословника Народне скупштине Републике Србије

С А З И В А М

ЧЕТРДЕСЕТТРЕЋУ СЕДНИЦУ ОДБОРА ЗА ЕВРОПСКЕ ИНТЕГРАЦИЈЕ

НАРОДНЕ СКУПШТИНЕ РЕПУБЛИКЕ СРБИЈЕ

ЗА ПЕТАК, 9. ОКТОБАР 2015. ГОДИНЕ, У 9.00 ЧАСОВА

За ову седницу предложен је следећи

Дневни ред

1. Предлог закона о изменама и допунама Закона о железници, који је поднела Влада (број 340-2415/15 од 2. октобра 2015. године), у начелу,
2. Предлог закона о изменама и допунама Закона о безбедности и интероперабилности железнице, који је поднела Влада (број 340-2265/15 од 23. септембра 2015. године), у начелу,
3. Предлог закона о изменама и допунама Закона о безбедности и здрављу на раду, који је поднела Влада (број 011-2256/15 од 21. септембра 2015. године), у начелу,
4. Избор заменика председника Одбора,
5. Позив Одбору за европске интеграције за учешће на Једанаестој конференцији одбора за европске интеграције парламената земаља које учествују у Процесу стабилизације и придруживања Југоисточне Европе (КОСАП), која ће се одржати од 22-24. октобра 2015. године у Тирани, Албанија,
6. Предлог за одржавање јавног слушања „Споразум о стабилизацији и придруживању и обавезе Србије у домену либерализације кретања капитала односно трговине пољопривредним земљиштем“, 19. октобра, у 11.00 часова,
7. Одређивање представника Одбора за учешће на семинару „Улога Омбудсмана у савременој парламентарној демократији: регионална перспектива“, који ће бити одржан у Бриселу, 18-19. новембра 2015. године.

Известиоци за прву и другу тачку дневног реда ће бити представници Министарства грађевинарства, саобраћаја и инфраструктуре, а известиоци за трећу тачку дневног реда ће бити представници Министарства за рад, запошљавање, борачка и социјална питања.

Седница ће бити одржана у Дому Народне скупштине Републике Србије, Трг Николе Пашића 13, у сали 3.

ПРЕДСЕДНИК ОДБОРА

Александар Сенић с.р.